Publication: Magyar Közlöny
Issue: MK-1998-52 (Year: 1998, Number: 52)
Era: 1990-2004
Section: 2. Az Alkotmány értelmében az országgyűlési képviselők mandátuma szabad mandátum. Ezt az Alkotmánybíróság a 2/1993. (I. 22.) AB határozatában az Alkotmány 20. §
Paragraph Index: 473

(2) bekezdés, 28. § (5) bekezdés, 32/A. § (4) bekezdés]. A pártok országgyűlési szerepe az Alkotmányból következik; ez az egyetlen olyan fogalmi ismérv, amely a „pártot” más társadalmi szervezetektől megkülönbözteti. (Csak az a politikai szervezet „párt”, amely képviselőjelöltek állításával bizonyítja ama törekvése komolyságát, hogy a „népakaratot” az Országgyűlésben képviselői által „nyilvánítsa ki”. [53/1996. (XI. 22.) AB, ABH 1996, 165, 169, 171.] Az „Országgyűlésben képviselettel rendelkező pártok képviselőcsoportjainak” létét és működését az Alkotmány idézett rendelkezései feltételezik; létrehozásuk alkotmányos kötelesség. A képviselőcsoport fogalmi ismérveit azonban

Source: https://magyarkozlony.hu/hivatalos-lapok/e6cf5b7d22bd27a808235ceb62cb364d9f948506/dokumentumok/01212c31a173141ef600731a6dea5f30370858bc/letoltes